# Eider Eibar Zugazabeitia

Eider Eibar Zugazabeitia (Amorebieta-Etxano, 1980) és una il·lustradora biscaïna coneguda sobretot per la seva aportació a la literatura infantil i juvenil basca, atès que hi ha il·lustrat nombrosos llibres, però també pel seu treball en altres àrees de la imatge com ara l'animació, la pintura mural i el disseny.

## Carrera professional

Es va llicenciar en Belles Arts a la Universitat del País Basc i va fer cursos d'animació a la Universitat Pompeu Fabra, a Barcelona. Un colp finalitzats aquests estudis, la seva producció ha estat sempre estretament vinculada al món del dibuix.
El primer llibre que va il·lustrar es va publicar l'any 2001: Hondartzako kioskoa/The ice cream stand d'Ana Urkiza, a través de Gara. El següent, que va ser llançat el 2005 per l'editorial Ibaizabal (Izeko Mirenek lagun berria du de Goio Ramosena), va ser una experiència molt especial per a ella. Des d'aleshores, ha treballat il·lustrant més d'un llibre a l'any, principalment literatura infantil i juvenil.
El 2009, juntament amb Larraitz Zuzazo va fundar Dirudi, una empresa especialitzada en disseny gràfic, il·lustració i animació.
Ha fet contribucions d'allò més importants, com ara la gravació, l'edició i la postproducció d'un vídeo dedicat als fans després de la gira HARIA 2012-2013 del grup de rock basc Berri Txarrak, i l'edició i la postproducció d'un videoclip de la cançó "No Space No Time" per a Gari.
Un altre projecte en què ha participat és Mosu Stickers, que es centra en la creació de vinils per a infants. El fi que persegueix és el de poder decorar les parets de la seva habitació amb il·lustracions pròpies.
Eibar també ha treballat en el diari Gara; fins i tot els mateixos dibuixos de les històries de Katixa katu botadunaren han estat fets per ella. L'escriptor Peru Magdalena i ella van rebre el Premi Juul per aquesta obra. D'afegitó, el mapamundi infantil Munduko loreak mapa també es va distribuir al diari.
Tot i que Eibar és coneguda sobretot per les seves il·lustracions en obres infantils i juvenils, l'any 2015 va publicar un àlbum mut —sense cap mena de text— titulat Barrukoa, adreçat a un públic més madur i per primera vegada en solitari. Amb aquest àlbum ha volgut narrar un viatge; és més, una història amb cada imatge. Són il·lustracions elaborades amb molt de detall i cadascuna pren el seu propi caràcter. Tal com s'explica en una entrevista a l'Associació d'Escriptors Bascos d'aquell mateix any, l'obra va enfortir Eibar, en tant que aquest treball tota sola va suposar per a ella un gran pas en la seva carrera artística.
També va muntar-ne una exposició a la llibreria Zuloa de Vitòria, que va durar fins al 30 de setembre de 2015.

## Tècnica d'il·lustració

Eibar comenta que la passió pel dibuix la caracteritza del principi, perquè quan el duu a terme «se sent lliure» i creu que és una mena de llenguatge per a expressar els seus pensaments i sentiments.
Abans de res, marca amb llapis el que vol fer i després completa la imatge pintant-la. Pel que fa a la tria del color, esmenta que hi influeixen l'estat d'ànim en què es troba i les emocions que li desperten. A Eibar li agrada fer formes suaus i reflectir el moviment. En la seva producció artística, desenvolupa diversos personatges, expressions i formes. Sovint empatitza amb els infants i reflexiona sobre com interpretarien la imatge que fa. Hi ha qui descriu el seu estil com «rodó, dolç i tranquil.»

## Tallers

El 21 de maig de 2016, en què es commemora el Dia Internacional de la Diversitat Cultural, va fer un taller de creació d'un mural modular a la plaça Biscaia de Bilbao, adreçat a un públic familiar.

## Exposicions

* 2013 - Racó d'il·lustradors: Eider Eibar., Centre Cultural Aiete, 5 de febrer al 12 de maig de 2013, Sant Sebastià
* 2015 - Centre Cultural Eider Eibar Kipulala Lugaritz, del 6 de març al 24 d'abril de 2015, Sant Sebastià. Aquesta exposició es basava en el XIV Concurs de contes de recerca Lugaritz 2015
* 2015 - Eider Eibar: Interior des de fora, del 25 de maig al 5 de setembre de 2015, Zuloa Gasteiz
* 2015 - Eider Eibar: Interior des de fora, del 12 de setembre al 30 de setembre de 2015, Amorebieta
* 2015-2016 - Eider Eibar: Interior des de fora, del 27 de novembre de 2015 al gener de 2016, Durango
* 2016 - Eider Eibar Kapulana penjat amb Miren Amuriza, del 22 de gener al 30 de gener de 2016

## Premis

* XXX Premi Lizardi, el 2011, atorgat per l'Ajuntament de Zarautz. No està gaire clar per què hi va treballar amb l'esportista Idoia Etxeberria.

## Obres

Hi ha molts llibres il·lustrats per Eider Eibar. Algun dels publicats els darrers anys són:
* Pirata Ximon de Josu Waliño (Aizkorri, 2012)
* Katixa katu botaduraren abenturak de Perú Magdalena (Gara, 2012)
* Gure etxea de Ruben Ruiz (Erein, 2012)
* Gaua balkoian de Leire Bilbao (Messenger, 2012)
* Kaiuko bat elurretan de Lourdes Unzueta (Elkar, 2013)
* Dragoi urdin bat de Toti Martínez de Lezea (Erein, 2013)
* Maddalenen usaina de Yolanda Arrieta (Ibaizabal, 2014)
* Amalia eta Amelia de Castillo Suarez (Denonartean, 2014)
* Errotondan bueltaka de Leire Bilbao (Elkar, 2015)
* Barrukoa d'ella mateixa (EDO!, 2015)
* Kartoizko kaja de Paddy Rekalde (Elkar, 2016)

## Referències

* ↑ «Eider Eibar» (en castellà). Edebé. [Consulta: 23 maig 2022].
* 1 2 3 4 5 6 7 8 «La ilustradora Eider Eibar comparte su universo creativo» (en castellà). YouTube, 06-03-2013. [Consulta: 23 maig 2022].
* ↑ «Eider Eibar Zugazabeitia» (en castellà). Galtzagorri Elkartea. [Consulta: 23 maig 2022].
* ↑ «Eider Eibar ilustratzailea Australian da ipuinak irudiekin kontatzen; Sydneyko Gure Txokon izan da» (en basc). euskalkultura.eus, 30-05-2011. [Consulta: 23 maig 2022].
* ↑ «El trabajo de la ilustradora Eider Eibar en el Rincón del Ilustrador del Centro Cultural Aiete de San Sebastián» (en castellà). Un periodista en el Bolsillo, 20-04-2013. [Consulta: 23 maig 2022].
* ↑ Mujika Telleria, Amagoia. «Mapa handietan kabitzen ez diren haur txikiek eta herri txikiek kontatutako mundua» (en basc). naiz:, 13-12-2014. [Consulta: 24 maig 2022].
* ↑ «Eider Eibarrek “Barrukoa” liburua aurkeztuko du gaur Gasteizen» (en basc). Hitzen Uberan, 12-06-2015. [Consulta: 24 maig 2022].
* ↑ González, Carlos; Gómez, José Ramón. «Eider Eibar despliega en Zuloa la muestra ‘Barrukoa kanpotik’» (en castellà). Noticias de Álava, 22-05-2015. [Consulta: 24 maig 2022].
* ↑ Gorriti, I. «SE REABRE EL TELÓN · Zornotza vuelve a mimar a sus artistas, caso de Lara Izagirre, Miren Larrea o Eider Eibar» (en castellà). Mugalari, 30-09-2015. [Consulta: 24 maig 2022].
* ↑ «elkar aldizkaria 44 - uda / verano (2016)» (en basc). Elkar. Issuu, 2016. [Consulta: 24 maig 2022].
* ↑ [Ilustratzailearen txokoa: Eider Eibar. (2013)» ].
* ↑ [XIII. Lugaritz Ikertze Ipuin Lehiaketa 2015» ].
* ↑ , <''Eider Eibar: Barrukoa kanpotik. (2015)»>
* ↑ [Kapulana bat zintzilik. Lanku (2016)» ].
* ↑ «Eider Eibar marrazkilaria» (en basc). EITB, 23-10-2015. [Consulta: 24 maig 2022].